Rubanda ahakitebe ekikuru eriizooba, ab’ekibiina kya NRM baasiiba omukutoorana abarabajwekyere omu NRM Delegates Conference. Entebe ey’amaani ey’okuhayanirwa n’eya Ceeyamaani wa disiturikiti ahi MP wa Rubanda East Henry Musasizi ayetsimbire n’omushuubuzi rurangaanwa, Benon Bwebare.
Beitu poorisi yataataanisa enkuyanja y’abaaba baizire kwereebera n’agaabo bwanyima y’okubaho okwetomboitwa ahamuringo ogwakoresibwa omukutoorana abajwekyerwa ahakakiiko akakwatiraine n’eby’obushuubuzi
Abeetsimbire baaba nibashabwa rayinsinsi ezirikukora, ebihandiiko kuruga omukitongore ky’emishoro (URA) hamwe n’ebindi bihandiiko ebikwatiraine n’emishuuburo yaabo omu disiturikiti ya Rubanda
Abantu barikurenga omuri 100 nibo babingirwa omukajagararo ako
lug_Latn lug_Latn lug_Latn run_Latn